

|  |  |
| --- | --- |
| **ДО**  **Д-Р ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА**  **УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | Проект на заповед за изменение на процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програмата за развитие на селските райони за периода 2014 – 2020 г. |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД 09-173/21.02.2018 г. на заместник-министъра на земеделието, храните и горите и Ръководител на Управляващия орган на Програма за развитие на селските райони 2014-2020 г. (ПРСР), е утвърдена процедура за директно предоставяне на безвъзмездна финансова помощ № BG06RDNP001 – 20.001 по мярка 20 „Техническа помощ“ от Програма за развитие на селските райони за периода 2014-2020 г..

Подпомагането по мярката се прилага на основание чл. 24, ал. 1 от Закона за управление на средствата от Европейските фондове при споделено управление (ЗУСЕФСУ), съгласно който безвъзмездната финансова помощ се предоставя с решение на Ръководителя на Управляващия орган на ПРСР, въз основа на одобрен финансов план за бюджетна линия.

Периодът на прием на формуляри за кандидатстване (и финансови планове) по мярката започва от 21.02.2018 г. (датата на одобрение на Насоките по процедура за директно предоставяне на безвъзмездна финансова помощ) и приключва на 30.06.2025 г., като максималната продължителност на изпълнение на бюджетни линии и финансови планове е до 31.07.2025 г.

С писмо вх. № 10-59/24.01.2025 г. Държавен фонд „Земеделие“ с предлага изменение на Условията за кандидатстване и Условията за изпълнение по мярката по отношение на крайния срок за изпълнение и отчитане на разходите по бюджетните линии (вкл. финансовите планове), както и по отношение на начална и крайна дата на допустимост на разходите по мярката.

Мотивът за предложените изменения е наличие на остатъчни средства по мярката, в резултат на частичното им неусвояване. Предложенията за изменение включват:

1. В Условията за кандидатстване са предложени следните изменения:
   * в раздел 19 „Продължителност на изпълнение на бюджетните линии“ срокът „до 31.07.2025 година“ да бъде заменен с „до 30.09.2025 година“

* в под-раздел 19.1 „Максимална продължителност на изпълнение на дейностите и период на допустимост на разходите“.
* максималната продължителност на изпълнение на бюджетни линии „до 31.07.2025 г.“ да бъде заменена с „до 30.09.2025 г.“;
* максималният период за изпълнение на отделните финансови планове „до 31.07.2025 г.“ да бъде заменен с „до 30.09.2025 г.“;
* крайната дата на допустимост на разходите „01.01.2015 г. – 31.07.2025 г.“ да бъде заменена с „01.01.2015 г. – 30.09.2025 г.“;
* крайната дата за подаване на искане за окончателно плащане „до 30.09.2025 г.“ да бъде заменена с „до 15.10.2025 г.“

Гореописаните промени в раздел 19 и под-раздел 19.1. се предлагат на тази етап поради предстоящо приключване на крайния срок за кандидатстване по процедурата (31.07.2025 г.) и съответно – необходимост от неговото удължаване.

1. В Условията за изпълнение , в раздел А. Финансово изпълнение на проектите и плащане“, се предлага изменение на крайния срок за отчитане на извършените разходи, а именно текстът: „Извършените разходи по одобрената бюджетна линия се отчитат най-късно в срок от: 18 месеца след приключване на съответната година - при бюджетни линии със срок за изпълнение повече от една година или 12 месеца след приключване на бюджетната линия - при бюджетни линии със срок за изпълнение една година, но не по-късно от 1 септември 2025 г.„ да бъде изменен, както следва: „Извършените разходи по одобрената бюджетна линия се отчитат най-късно в срок от: 18 месеца след приключване на съответната година - при бюджетни линии със срок за изпълнение повече от една година или 12 месеца след приключване на бюджетната линия - при бюджетни линии със срок за изпълнение една година, но не по-късно от 15.10.2025 г.“.

Предвид гореизложеното е подготвен проект на заповед на заместник-министъра на земеделието и храните и Ръководител на Управляващия орган на ПРСР 2014–2020 г. за изменение и допълнение на Заповед № РД 09-173/21.02.2018 г. на заместник-министъра на земеделието, храните и горите и Ръководител на Управляващия орган на ПРСР, изменена и допълнена със Заповед № РД 09-512/27.04.2022 г., Заповед № РД 09-1105 от 23.10.2023 г., Заповед № РД 09-532/17.05.2024 г. и Заповед № РД 09-786/12.07.2024 г.

Съобщение и проект на доклад на заместник-министъра на земеделието и храните, съдържащ мотивите за издаване на заповедта, са публикувани на електронната страница на Министерството на земеделието и храните и в ИСУН 2020,за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 и ал. 7. т. 1, от ЗУСЕФСУ предлагам да издадете заповед за изменение и допълнение на Заповед № РД 09-173/21.02.2018 г. на заместник-министъра на земеделието, храните и горите и Ръководител на Управляващия орган на ПРСР, изменена със Заповед № РД 09-512/27.04.2022 г, Заповед № РД 09-1105 от 23.10.2023 г., Заповед № РД 09-532/17.05.2024 г. и Заповед № РД 09-786/12.07.2024 г. , с която са утвърдени Насоки по процедура за директно предоставяне на безвъзмездна финансова помощ по мярка 20 „Техническа помощ“ от Програма за развитие на селските райони за периода 2014-2020 г.

**С уважение,**

